CELEX: 62011TN0109
Language: el
Date: 2011-02-16 00:00:00
Title: Υπόθεση T-109/11: Προσφυγή της 16ης Φεβρουαρίου 2011 — Apollo Tyres κατά ΓΕΕΑ — Endurance Technologies (ENDURACE)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/15
            
         Προσφυγή της 16ης Φεβρουαρίου 2011 — Apollo Tyres κατά ΓΕΕΑ — Endurance Technologies (ENDURACE)
   (Υπόθεση T-109/11)
   2011/C 130/28
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Apollo Tyres AG (Baden, Ελβετία) (εκπρόσωπος: S. Szilvasi, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Endurance Technologies Pvt Ltd (Aurangabad, Ινδία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση που εξέδωσε στις 25 Νοεμβρίου 2010 το πρώτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), επί της υποθέσεως R 625/2010-1·
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «ENDURACE», για προϊόντα της κλάσεως 12 και υπηρεσίες των κλάσεων 35 και 37 — Αίτηση καταχωρίσεως κοινοτικού σήματος αριθ. 6419824
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισθέν με αριθ. 5819149 κοινοτικό εικονιστικό σήμα «ENDURANCE», καθώς και έγχρωμο σχέδιο, για προϊόντα της κλάσεως 12
   
      Απόφαση του τμήματος ανακοπών: Μερική απόρριψη της αιτήσεως για την καταχώριση κοινοτικού σήματος
   
      Απόφαση του τμήματος προσφυγών: Απόρριψη της προσφυγής. Το αίτημα που υπέβαλε η ανακόπτουσα κατ’ εφαρμογή του άρθρου 8, παράγραφος 3, του κανονισμού (ΕΚ) 216/96 (1) έγινε εν μέρει δεκτό και, ως εκ τούτου, η αίτηση καταχωρίσεως κοινοτικού σήματος απορρίφθηκε εν μέρει
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών έκρινε πεπλανημένα ότι υφίσταται κίνδυνος συγχύσεως.
   
      (1)  Κανονισμός (ΕΚ) 216/96 της Επιτροπής, της 5ης Φεβρουαρίου 1996, σχετικά με τον κανονισμό διαδικασίας των τμημάτων προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια και υποδείγματα), όπως τροποποιήθηκε με τον κανονισμό (ΕΚ) 2082/2004 της Επιτροπής, της 6ης Δεκεμβρίου 2004.